ACTUALIZARE 24:30.

Victor Ponta, fost prim-ministru al României, pentru Digi24:

„Eu am fost mai norocos, eram în maşină, aproape de intrare. Ne-au întors din drum şi am plecat.

O cursă de la 21:45 care a plecat de la Bucureşti a aterizat, sunt români blocaţi acolo. Sunt şi cei din cursa cu care urma să plec eu, tot la aeroport.

La toate aeroporturile din Turcia există control suplimenatr, nu poţi să intri înainte de control. Nu pot să mă gândesc că dacă se întâmpla la un aeroport european, atentatul ar fi avut loc înăuntru şi ar fi fost mult mai multe victime.

Turcia are cele mai avansate măsuri de securitate. Nu poţi să intri să aştepţi pe cineva fără să treci prin control de securitate.

Este o tragedie şi sper să înţelegem că nimic nu e mai important pentru lumea civilizată decât să fie solidară în combaterea terorismului.

Eu aveam biletul pentru ora 12 (miezul nopţii – n.r.), sunt peste 100 de români care urmau să fie în această cursa.

Eu n-am ajuns la aeroport, n-am rămas blocat în aeroport. Îmi pare foarte rău că lucrurile acestea se întâmplă într-un oraş foarte iubit de români."

Victor Ponta urma să ia o cursă la 00:05 spre București alături de alți 100 de români, blocați la această oră pe aeroportul care a a fost închis.

„Suntem băftoși! La Bruxelles Daciana era pe drum spre aeroport, aici eu eram în mașină la 10 minute”, a declarat fostul premier.

„Condoleanțe celor apropiați de victime. Solidaritate cu poporul turc în lupta cu monștrii teroriști!

Încă un semnal că nimic nu e mai important azi în Europa decât colaborarea pentru combaterea terorismului!

Sper ca toți românii aflați acum în aeroport să fie în siguranță!”, a scris fostul premier și pe pagina de Facebook.

Victor Ponta face frecvent naveta București-Istanbul, după ce anul trecut s-a operat la picior la un spital din Turcia.